ระเบียบคณะกรรมการข้าราชการฝ่ายศาลปกครองว่าด้วยการช่วยเหลือตุลาการศาลปกครองซึ่งเป็นผู้ถูกกล่าวหา ผู้ต้องหา ผู้เสียหายหรือเป็นผู้ถูกฟ้องคดี คู่ความ หรือคู่กรณีในคดี อันเนื่องมาจากการปฏิบัติราชการตามหน้าที่พ.ศ. ๒๕๕๗ โดยที่เป็นการสมควรช่วยเหลือตุลาการศาลปกครองซึ่งเป็นผู้ถูกกล่าวหา ผู้ต้องหา ผู้เสียหายหรือเป็นผู้ถูกฟ้องคดี คู่ความ หรือคู่กรณีในคดี อันเนื่องมาจากการปฏิบัติราชการตามหน้าที่อาศัยอํานาจตามความในมาตรา ๘๔ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการช่วยเหลือตุลาการศาลปกครองซึ่งเป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดีคู่ความ หรือคู่กรณีในคดี อันเนื่องมาจากการปฏิบัติราชการตามหน้าที่ พ.ศ. ๒๕๕๗"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"ผู้มีสิทธิรับความช่วยเหลือ" หมายความว่า (๑) ตุลาการในศาลปกครองสูงสุดหรือตุลาการในศาลปกครองชั้นต้นที่เป็นผู้ถูกกล่าวหาผู้ต้องหา ผู้เสียหาย หรือเป็นผู้ถูกฟ้องคดี คู่ความ หรือคู่กรณีในคดี อันเนื่องมาจากการปฏิบัติราชการตามหน้าที่ หรือ(๒) ตุลาการในศาลปกครองสูงสุดหรือตุลาการในศาลปกครองชั้นต้นที่พ้นจากหน้าที่ราชการไปแล้ว แต่เป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดี คู่ความ หรือคู่กรณีในคดีอันเนื่องมาจากการปฏิบัติราชการตามหน้าที่ในขณะที่ดํารงตําแหน่งและกรณี ตาม (๑) หรือ (๒) นั้น สํานักงานพิจารณาแล้วเห็นว่า การกระทําที่ทําให้เป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดี คู่ความ หรือคู่กรณีในคดีนั้น เป็นกรณีอันเนื่องมาจากการปฏิบัติราชการตามหน้าที่โดยชอบด้วยกฎหมายหรือระเบียบแบบแผนของทางราชการและสํานักงานมิได้เป็นผู้กล่าวหา หรือฟ้องคดีต่อผู้ที่ถูกกล่าวหาหรือผู้ถูกฟ้องคดีนั้นเอง หรือมิได้เป็นการฟ้องสํานักงานข้อ ๔ เมื่อสํานักงานได้รับเรื่องจากประธานศาลปกครองสูงสุดหรืออธิบดีศาลปกครองชั้นต้นแล้วและได้พิจารณาเห็นว่าตุลาการในศาลปกครองสูงสุด หรือตุลาการในศาลปกครองชั้นต้น หรือตุลาการศาลปกครองที่พ้นจากหน้าที่ราชการไปแล้ว ซึ่งเป็นผู้ถูกกล่าวหา ผู้ต้องหา ผู้เสียหาย หรือเป็นผู้ถูกฟ้องคดีคู่ความ หรือคู่กรณีในคดี อันเนื่องมาจากการปฏิบัติราชการตามหน้าที่เป็นผู้มีสิทธิรับความช่วยเหลือให้สํานักงานดําเนินการให้ความช่วยเหลือต่อไปข้อ ๕ ให้ผู้มีสิทธิรับความช่วยเหลือได้รับความช่วยเหลือทั้งในชั้นที่ถูกดําเนินการตรวจสอบโดยองค์กรตามรัฐธรรมนูญ พนักงานสอบสวน พนักงานอัยการ และศาล แต่สําหรับการจะได้รับความช่วยเหลือในชั้นศาล ให้ได้รับความช่วยเหลือเฉพาะในคดีที่มิใช่พนักงานอัยการเป็นโจทก์เท่านั้นข้อ ๖ เมื่อผู้มีสิทธิรับความช่วยเหลือแสดงความจํานงขอรับความช่วยเหลือตามข้อ ๕ เพื่อขอให้ออกหนังสือรับรองการขอปล่อยชั่วคราว ให้เลขาธิการออกหนังสือรับรองการขอปล่อยชั่วคราวและหนังสือนําส่งหนังสือรับรองการขอปล่อยชั่วคราวตามแบบท้ายระเบียบนี้ เพื่อนําไปมอบให้พนักงานสอบสวนพนักงานอัยการ หรือศาล แล้วแต่กรณีหนังสือรับรองดังกล่าวจะต้องระบุจํานวนเงินที่สํานักงานต้องชดใช้ให้แก่พนักงานสอบสวนพนักงานอัยการ หรือศาล เมื่อผู้มีสิทธิรับความช่วยเหลือผิดสัญญาประกัน และให้เป็นไปตามแบบท้ายระเบียบนี้ ข้อ ๗ ในกรณีที่ผู้ได้รับความช่วยเหลือหลบหนี เมื่อพนักงานสอบสวน พนักงานอัยการ หรือศาลเรียกให้ชดใช้เงินตามหนังสือรับรองการขอปล่อยชั่วคราว ให้สํานักงานเบิกหักผลักส่งเงินงบประมาณในหมวดค่าตอบแทน ใช้สอย วัสดุ เป็นเงินรายได้แผ่นดินของสํานักงานตํารวจแห่งชาติ สํานักงานอัยการสูงสุดหรือสํานักงานศาลยุติธรรม แล้วแต่กรณี และแจ้งให้พนักงานสอบสวน พนักงานอัยการ หรือศาลทราบด้วยในส่วนของสํานักงานในภูมิภาคให้รายงานเลขาธิการ เพื่อขอรับจัดสรรเงินงบประมาณเพื่อดําเนินการตามวรรคแรกต่อไปข้อ ๘ ภายใต้บังคับข้อ ๔ และข้อ ๕ ผู้มีสิทธิรับความช่วยเหลือผู้ใดได้วางหลักประกันไปก่อนที่สํานักงานได้ออกหนังสือรับรองให้ตามความในข้อ ๗ ผู้มีสิทธิรับการช่วยเหลืออาจขอให้สํานักงานออกหนังสือรับรอง เพื่อนําไปมอบให้แก่พนักงานสอบสวน พนักงานอัยการ หรือศาล แล้วแต่กรณีแทนหลักประกันเดิมหรือเป็นหลักประกันเพิ่มเติมจากหลักประกันเดิมที่ได้วางไว้ได้ข้อ ๙ ในการให้ความช่วยเหลือผู้มีสิทธิรับความช่วยเหลือที่ถูกฟ้องคดีหรือเป็นผู้ฟ้องคดีหรือเป็นคู่ความในคดีอาญา คดีแพ่ง หรือคดีปกครองอันเนื่องมาจากการปฏิบัติราชการตามหน้าที่ให้สํานักงานพิจารณาให้ความช่วยเหลือได้ตามความจําเป็นและเหมาะสมข้อ ๑๐ ค่าใช้จ่ายที่เกี่ยวข้องกับการดําเนินคดีอาญา คดีแพ่ง หรือคดีปกครอง ให้จ่ายจากเงินงบประมาณของสํานักงานเท่าที่จ่ายจริงข้อ ๑๑ ให้ผู้มีสิทธิรับความช่วยเหลือมีสิทธิเบิกค่าเบี้ยเลี้ยง ค่าเช่าที่พัก และค่าพาหนะได้โดยให้นําระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนข้าราชการฝ่ายศาลปกครอง พ.ศ. ๒๕๔๒ มาใช้บังคับโดยอนุโลมข้อ ๑๒ ให้เลขาธิการเป็นผู้รักษาการตามระเบียบนี้ และให้มีอํานาจออกประกาศ คําสั่งหลักเกณฑ์และวิธีการ เพื่อประโยชน์ในการปฏิบัติตามระเบียบนี้ข้อ ๑๓ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๒ พฤษภาคม พ.ศ. ๒๕๕๗ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง